徐氏

徐氏係東亞文化圈嘅其中一個姓氏。喺《百家姓》入面排第150，喺而家中國姓氏入面排第11。韓國姓氏入面排第14，臺灣姓氏排第20，越南姓氏排第154，日本姓氏排第5643。

出處
究竟徐氏係點嚟嘅，而家有幾個同佢有關嘅古仔：

出喺嬴氏
陷帝有位孫女嗌女修，由於佢成日食燕子嘅蛋先至生咗大業出嚟。而大業娶咗少典氏嘅女——女華嚟做老婆，重生咗皋陶出嚟，而皋陶重生咗三位細路。而佢嘅長子係伯益，由於幫咗大禹成功解決水災嘅嘢，舜帝除咗正式畀佢做嬴氏之外，重將本族嘅女——姚氏都嫁埋畀佢。而姚女之後生咗兩個孫，其中有位細孫嗌「若木」，因為佢老竇立咗功，所以皇帝封佢做徐氏而成立咗徐國。

出喺殷民六族嘅貴族第一氏
喺大周初期，周公姬旦平息咗嗰單武庚叛亂之後，就將殷民六族入面嘅貴族帶返成周入面嚟自立，而呢度講嘅「六族」嘅第一氏就係徐氏。而呢支徐氏就喺洛陽同山東嗰帶出嚟。

出喺少數民族嗰度改氏而嚟
喺東晉嗰時疆域北邊嘅地氏族入面，蜀人賨族入面有徐氏。到咗南北朝之後呢堆少數民族嘅大多數徐氏都同化咗。喺清朝嘅滿州八旗嗰時，舒祿氏、徐吉氏、舒穆祿氏等氏族都集體改嗮徐氏，變咗後嚟嘅東北徐氏嘅滿人。

改姓而嚟
根據《百家姓溯源》話，喺五代十國嗰時，南唐立國君主李曾經改名叫「徐知誥」，跟住啲後代都係姓徐嘅。

名人
徐世勣：唐朝開國功臣
徐温：五代十國時期吳國大臣
徐達：大明開國功臣，朱棣嘅外父、仁孝文皇后嘅老豆
徐禎卿：大明文學家，「前七子」之一
徐渭：即係徐文長，明朝文學家
徐階：明朝內閣首輔
徐霞客：明末地理學家、旅行家
徐廣縉：清朝外交家
徐繼畲：清朝大臣、學者，有「東方伽利略」嘅稱號
徐宗漢：中國民主革命家
徐永昌：民國時期著名軍事家
徐志摩：中國著名詩人，《再別康橋》作者
徐悲鴻：中國近代國畫大師
徐子珊：香港藝人、珠寶設計師

來歷
徐氏宗亲网
徐氏網BBS

出處
 徐氏,徐姓起源,徐氏,徐姓介绍 - 百家姓 族谱录
 徐姓 百家姓大全